वक्त शायद दुनिया का सबसे ताकतवर शब्द है। वक्त ही वो ताकत है जिस पर किसी का जोर नहीं चलता। जब वक्त साथ हो तब इंसान को फर्श से अर्श पर और जब विपरीत हो तो अर्श से फर्श तक का सफर तय करने में ज्यादा वक्त नहीं लगता है। इसकी एक बड़ी खासियत है कि ये कभी एक जैसा नहीं रहता है और बदलता जरूर है। और जब बदलता है तब एेसा बदलता है कि इंसान की जिंदगी ही बदल जाती है। वक्त और कर्म एक ही सिक्के के दो पहलू हैं वक्त के साथ कर्म और कर्म के साथ वक्त बदल जाता है। जो आज अकेले चल रहा है कल उसके साथ दुनिया चलेगी और जो जिसके कदमों में आज दुनिया है उसे शायद सुकून एकांत में मिलेगा। बड़ा मुश्किल है यह अनुमान लगाना कि वक्त का ऊंट किस करवट बैठेगा। पर जीवन की यही महान अनिश्चितता ही जीवन में रोमांच भरती है। वक्त कब बदलेगा किसी को नहीं पता अगर पता है तो बस अपने इरादे जो निश्चित रूप से वक्त को बदल देते हैं। कर्म करे बिना हम रह नहीं सकते बस कर्म करते रहना ही हमारे हाथ में है इसलिए जो हाथ में है उसे करते रहिये और अपने इरादे नेक रखिए क्या पता आपका वक्त कब बदल जाए… यही तो कहा था भगवान श्री कृष्ण ने अर्जुन से जब वो खड़ा था असमंजस में बिल्कुल उसी तरह जैसे हम और आप आज खडे़ हैं…